Πίτσα με βραστή γαλοπούλα, ντοματίνια και light γραβιέρα

Φιλική για διαβητικούς πίτσα με βραστή γαλοπούλα, ντοματίνια και light γραβιέρα με χαμηλά λιπαρά, ασβέστιο, φυτικές ίνες και μόνο 312 θερμίδες ανά μερίδα.

1 μεγάλη αραβική πίτα ή 2 μεσαίες, 7 ντοματίνια, κομμένα στη μέση, 1 σκελίδα σκόρδου, ελαφρώς κοπανισμένη, 60 γρ. γραβιέρα με χαμηλά λιπαρά ή άλλο κίτρινο τυρί, τριμμένο, 60 γρ. κατίκι, 60 γρ. γαλοπούλα βραστή ή καπνιστή (ζητάμε να μας την κόψουν σε πολύ λεπτές φέτες), 1 κ.σ. ελαιόλαδο, λίγα φύλλα φρέσκου βασιλικού (ή 1/2 κ.γ. ξερή ρίγανη ή μαντζουράνα)
Για την πίτσα με βραστή γαλοπούλα προθερμαίνουμε το φούρνο στους 180° C.Ζεσταίνουμε καλά ένα αντικολλητικό τηγάνι σε δυνατή φωτιά και ρίχνουμε τα ντοματίνια με το σκόρδο. Χαμηλώνουμε τη φωτιά στο μέτριο και ψήνουμε τα ντοματίνια για 2 - 3 λεπτά, ίσα να μαλακώσουν λίγο, αλλά να μη διαλυθούν.Πετάμε τη σκελίδα σκόρδου, βγάζουμε τα ντοματίνια σε ένα πιάτο και τα περιχύνουμε με το ελαιόλαδο.Aλείφουμε την πίτα με το κατίκι και από πάνω σκορπίζουμε τα ντοματίνια. Απλώνουμε τις φέτες γαλοπούλας και πασπαλίζουμε με το τριμμένο τυρί. Τέλος, σκορπίζουμε το μυρωδικό και ψήνουμε για 10 - 15 λεπτά.Συνοδεύουμε την πίτσα με δροσερή, πράσινη σαλάτα με ξινόμηλο, λεπτοκομμένη σελινόριζα, γλυκό μπούκοβο και ελιές.
Αλεύρι (ζύμες),Αλλαντικά,Τυρί,Light